《寄寿王直卿省郎二亲年八十诗二首 其二》
宋代·何梦桂

二老婆娑出寿筵，绿衣人好舞蹁跹。餐桃阿母脸犹玉，食杞仙翁头返玄。

堂上相看新八秩，尊前重话旧同年。累茵列鼎人间有，安得亲庭此乐全。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。